**Apstiprināts**

Alojas novada domes

Iepirkumu komisijas

2015. gada 3.septembra sēdē

Protokola Nr. AND/2015/28-05

**Grozījumi**

**Atklāta konkursa „Alojas novada uzņēmējdarbības atbalsta**

**centra-bibliotēkas „SALA” ēkas būvniecība”, id. Nr.** **Nr. AND/2015/28, dokumentācijā**

Izskatot Iepirkumu uzraudzības biroja 21.08.2015. atzinumu par Alojas novada domes projekta „Alojas novada uzņēmējdarbības atbalsta centrs – bibliotēka „SALA”” (id.Nr.2/EEZLV02/14/AK/006) ietvaros rīkotā atklātā konkursa „Alojas novada uzņēmējdarbības atbalsta centra – bibliotēkas „SALA” ēkas būvniecība” (id.Nr.AND 2015/28) nolikumu un tā pielikumiem, Alojas novada domes Iepirkumu komisija nolemj veikt precizējumus un grozījumus konkursa Nolikumā un pielikumos, ievērojot IUB atzinumā konstatēto.

1. Saskaņā ar PIL 29.panta 3.daļu veiktie datumu grozījumi:
   1. Nolikuma 1.4.1.punktu izteikt šādā redakcijā:

*Ar atklāta konkursa „Alojas novada uzņēmējdarbības atbalsta centra-bibliotēkas “SALA” ēkas būvniecība” nolikumu (turpmāk Nolikums) var iepazīties darba dienās no plkst. 8:30 līdz 12:00 un no 12:30 līdz 16:00 Alojas novada domē, Jūras ielā 13, Alojā, Alojas novadā līdz 2015. gada 23.septembrim plkst.10:00.*

* 1. Nolikuma 1.6.1. punktu izteikt šādā redakcijā:

*Ieinteresētie piegādātāji piedāvājumus var iesniegt līdz 2015.gada 23.septembrim plkst. 10:00 Alojas novada domē, Jūras ielā 13, Alojā, Alojas novadā, LV-4064, iesniedzot personīgi vai nosūtot pa pastu. Pasta sūtījumam jābūt nogādātam šajā punktā norādītajā adresē, līdz šajā punktā norādītājam termiņam un par to pilnu atbildību uzņemas iesniedzējs.*

* 1. Nolikuma 1.6.4. punkts izteikt šādā redakcijā:

*Piedāvājumu atvēršana notiks Alojas novada domes telpās 2015.gada 23.septembrī plkst. 10:00, Jūras ielā 13, Alojā, Alojas novadā.*

* 1. Nolikuma 1.8.3. punkts izteikts šādā redakcijā:

*Piedāvājuma dokumentus jāiesniedz aizlīmētā un aizzīmogotā aploksnē tā, lai piedāvājumā iekļautā informācija nebūtu pieejama līdz piedāvājumu atvēršanas brīdim ar norādi:*

* *pasūtītāja nosaukums un adrese;*
* *pretendenta nosaukums un adrese;*
* *līmējuma vieta apliecināta ar pretendenta - juridiskās personas zīmogu;*
* *atzīme:*

*„Piedāvājums atklātam konkursam*

*„Alojas novada uzņēmējdarbības atbalsta centra-bibliotēkas “SALA” ēkas būvniecība”,*

*identifikācijas Nr. AND/2015/28*

*Neatvērt līdz 2015.gada 23.septembrim plkst.10:00”*

1. Jautājumā par pilnvarojuma dokumenta noformējuma prasību redakciju precizēt Nolikuma 1.8.5., 1.8.10. un 5.1.punktus un Nolikuma 6.,7.1.,7.2.pielikuma pēdējo teikumu.
   1. Izteikt jaunā redakcijā Nolikuma 1.8.5.punktu:

*“1.8.5. Visi piedāvājuma dokumenti, izņemot piedāvājuma nodrošinājuma dokumentu oriģinālu, iesniedzami iesietā veidā. Piedāvājumam dokumentiem jābūt ar numurētām lapām, satura rādītāju un cauršūtiem ar auklu tādā veidā, kas nepieļauj to atdalīšanu. Uz pēdējās lapas aizmugures cauršūšanai izmantojamā aukla jānostiprina ar pārlīmētu lapu, uz kuras jānorāda cauršūto lapu skaits, ko ar savu parakstu apliecina piegādātāja pārstāvis ar Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta tiesībām vai šīs personas pilnvarota persona, pievienojot atbilstoši noformētu pilnvarojuma dokumenta kopiju.”*

* 1. Izteikt jaunā redakcijā Nolikuma 1.8.10.punktu:

*“1.8.10. Pretendents iesniedz parakstītu piedāvājumu. Ja piedāvājumu iesniedz juridiska persona, to paraksta pretendenta amatpersona ar Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta tiesībām vai šīs personas pilnvarota persona, pievienojot atbilstoši noformētu pilnvarojuma dokumenta kopiju. Ja piedāvājumu iesniedz piegādātāju apvienība, piedāvājumu paraksta visas personas, kas ietilpst apvienībā.“*

* 1. Izteikt jaunā redakcijā Nolikuma 5.1.punktu:

*“5.1. Pretendenta parakstīts pieteikums dalībai konkursā, kurš sagatavots saskaņā ar Nolikuma 2.pielikumā pievienoto formu. Ārvalstī reģistrētam pretendentam papildus jāiesniedz kompetentas attiecīgās valsts institūcijas izsniegts dokuments, kas apliecina, ka pretendents ir reģistrēts atbilstoši tās valsts normatīvo aktu prasībām. Ja pretendenta piedāvājumu paraksta pilnvarota persona, tad jāpievieno pilnvaras kopija.”*

* 1. Nolikuma 6., 7.1., 7.2.pielikumu pēdējo teikumu šādā jaunā redakcijā:

“*(uzņēmuma vadītāja vai tā pilnvarotās personas (pievienot pilnvaras kopiju) paraksts, tā atšifrējums)”*

1. Jautājumā par piedāvājuma nodrošinājumu precizēt Nolikuma 1.9.6.- 1.9.7. punktus
   1. Precizēt Nolikuma 1.9.6.punkta otro apakšpunktu un izteikt to šādā jaunā redakcijā:

*“1.9.6.Piedāvājuma nodrošinājums ir spēkā īsākajā no šādiem termiņiem:*

1. *attiecībā uz pretendentu, kura piedāvājums izraudzīts saskaņā ar piedāvājuma izvēles kritēriju, līdz dienai, kad izraudzītais pretendents iesniedz nolikuma 4.14.punktā minēto līguma saistību izpildes nodrošinājumu;”*
   1. Izteikt Nolikuma 1.9.7.punkta trešo apakšpunktu šādā jaunā redakcijā:

*“1.9.7. Nodrošinājuma devējs izmaksā Pasūtītājam piedāvājuma nodrošinājuma summu, ja:*

1. *Pretendents, kura piedāvājums izraudzīts saskaņā ar piedāvājuma izvēles kritēriju, pasūtītāja noteiktajā termiņā nav iesniedzis tam iepirkuma procedūras dokumentos un iepirkuma līgumā paredzēto līguma nodrošinājumu.”*
2. Precizēt izslēgšanas nosacījumu formulējumu Nolikuma 3.2.4.punktā un izteikt to šādā jaunā redakcijā:

“*3.2.4.pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām un apakšuzņēmēju, kura sniedzamo būvdarbu vērtība ir vismaz 20 procenti no būvdarbu līguma vērtības (izņemot Publisko iepirkumu likuma 39.1panta pirmās daļas 1. punkta prasības).*”

1. Izteikt Nolikuma 4.4.1.punktu šādā jaunā redakcijā:

“*4.4.1.* *ēka, kuras būvniecības darbu izmaksas bez PVN ir ne mazākas kā 900 000,00 EUR (deviņi simti tūkstoši euro)*”

1. Izslēgt Nolikuma 4.4.3.punktu.
2. Izteikt Nolikuma 4.7.2.1. punktu šādā jaunā redakcijā:

“*4.7.2.1. ēka, kuras būvniecības darbu izmaksas bez PVN ir ne mazākas kā 900 000,00 EUR (deviņi simti tūkstoši euro)”*

1. Izslēgt Nolikuma 4.7.2.3.punktu.
2. Jautājumā par Nolikumā pieredzes apliecināšanai pieprasītām pasūtītāja atsauksmēm pretendentam un piedāvātam būvdarbu vadītājam par pieredzes aprakstā norādīto objektu, precizēt Nolikuma 5.4. un 5.7. punktus un Nolikuma 7.1.pielikuma tekstu zem tabulas.
   1. Izslēgt 5.4.3.apakšpunktu;
   2. Izslēgt 5.7.3.apakšpunktu;
   3. Izteikt Nolikuma 7.1.pielikuma tekstu zem tabulas šādā precizētā redakcijā:

“Pielikumā: *Pretendentam jāpievieno būvdarbu izpildi un objekta ekspluatācijā nodošanu apliecinoši dokumenti, kas pierāda tabulā norādīto līgumu atbilstību Nolikuma 4.4. punkta prasībām. “*

1. Labot tehnisko neprecizitāti un Nolikuma 5.9.1.punktu šādā jaunā redakcijā:

*“5.9.1.Pretendenta piedāvātā ūdensapgādes un kanalizācijas sistēmu darbu*

*profesionālās pieredzes apraksts personīgi parakstīts saskaņā ar Nolikuma 7.3.pielikumā noteikto formu,”*

1. Ievērojot to, ka Birojā ir iesniegta sūdzība par Nolikuma 4.8.2.punktu. Pasūtītājs, izvērtējot iesniedzēja argumentus un siltumsūkņu uzstādīšanas speciālistu viedokli, kā arī, ievērojot būvprojektā paredzēto, veic grozījumus Nolikuma 4.8.2.punktā, izsakot to šādā jaunā redakcijā:

“*4.8.2. pieredze iepriekšējos 5 (piecos) gados (t.i. 2010., 2011., 2012., 2013., 2014. un 2015. gadā līdz piedāvājumu iesniegšanas dienai) vismaz trīs ģeotermālo siltumsūkņu izbūvē ar jaudu ne mazāku kā 10 kW.”*

1. Ievērojot to, ka Birojā ir iesniegta sūdzība par Nolikuma 4.7.2.punktu. Pasūtītājs, izvērtējot iesniedzēja argumentus un būvniecības speciālistu viedokli, kā arī, ievērojot būvprojektā un ēkas energoaudita pārskatā noteiktos sasniedzamo siltumenerģijas patēriņa rādītājus un to atbilstību A klases ēkām (klasifikācija saskaņā ar 9.07.2013. MK noteikumiem *Noteikumi par ēku energosertifikāciju*), precizēt Nolikuma 4.7.2.punktu, izsakot to šādā precizētā redakcijā:

*“4.7.2.pieredze iepriekšējos 5 (piecos) gados (t.i. 2010., 2011., 2012., 2013., 2014. un 2015.gadā līdz piedāvājumu iesniegšanas dienai) kā atbildīgajam būvdarbu vadītājam vismaz 1 (vienas) zema enerģijas patēriņa ēkas (siltumenerģijas patēriņš ne vairāk kā 30 kWh uz kvadrātmetru gadā) būvdarbu vadīšanā, un ēka ir:”*

1. Jautājumā par prasībām personām, uz kurām pretendents atsaucas, lai apliecinātu tā atbilstību attiecībā uz finanšu apgrozījumu (nolikuma 4.3.punkts), atsaucoties uz jebkuras personas, t.sk. apakšuzņēmēja, finanšu rādītājiem, papildināt Nolikuma 5.16.punktu, un izteikt to šādā jaunā redakcijā:

*“5.16. Nolikuma 4.16.punkta izpildē Pretendentam jāiesniedz:*

*5.16.1.pierādījumi, ka viņa rīcībā būs nepieciešamie resursi, iesniedzot norādīto uzņēmēju apliecinājumu vai vienošanos par sadarbību konkrētā līguma izpildei. Līgumā (vienošanās) vai apliecinājumā jāiekļauj šāda informācija:*

*1) informācija par uzņēmēja atbildības sfēru un nododamiem resursiem;*

*2) informācija par pilnvarojumu konkrētai personai, kura tiesīga rīkoties līgumslēdzēju vārdā vai to vietā, norādot pilnvarotās personas ieņemamo amatu, vārdu un uzvārdu, kontaktus;*

*3) informācija par kārtību, kādā persona, uz kuras iespējām Pretendents balstās, nodos līguma izpildei nepieciešamos resursus;*

*4) personas, uz kuras iespējām Pretendents balstās, rakstisks apliecinājums par piedalīšanos iepirkuma procedūrā, kā arī apliecinājums nodot Pretendenta rīcībā līguma izpildei nepieciešamos resursus (gadījumā, ja ar Pretendentu tiks noslēgts iepirkuma līgums).*

*5.16.2. Ja pretendents atsaucas uz jebkuras personas, t.sk. apakšuzņēmēja, finanšu rādītājiem, lai apliecinātu tā atbilstību attiecībā uz Nolikuma 4.3.punktā noteikto finanšu apgrozījumu Pasūtītājs akceptēs tikai tādus apliecinājumus, no kuriem redzams, ka uzņēmuma finanšu kapacitāte varēs būt lietderīga līguma izpildē vai kā citādi garantēs Pasūtītāja drošību attiecībā uz līguma izpildi. Atbilstību Nolikuma 4.3.punktā minētai prasībai var apliecināt pats pretendents vai arī pretendents kopā ar citu tirgus dalībnieku palīdzību, piemēram, apvienojoties personu apvienībā, kura kopumā ir atbildīga par līguma izpildi, vai, iesniedzot citus līdzvērtīgus pierādījumus, kā, piemēram, apņemšanās uz līguma izpildes brīdi izveidot apvienību, kas būs solidāri atbildīga par līguma izpildi.”*

1. Jautājumā par apakšuzņēmējiem, Pasūtītājs paredz, ka Pretendentiem būs jānorāda visi apakšuzņēmēji.
   1. Precizēt Nolikuma 4.17.punkta pirmo teikumu, un izteikt to šādā redakcijā:

“*4.17.* *Pretendentam jānorāda visus apakšuzņēmējus.”*

* 1. Precizēt Nolikuma 1.pielikuma „Pieteikums dalībai iepirkumā” 2.punktu, un izteikt to šādā redakcijā:

“*1.Mums vai personālsabiedrības biedram (ja pretendents ir personālsabiedrība), nav iestājies neviens no Publisko iepirkumu likuma 39.1 panta pirmajā daļā minētajiem izslēgšanas nosacījumiem, kā arī katram mūsu norādītajam apakšuzņēmējam, kura veicamo* *būvdarbu vērtība ir vismaz 20 % no kopējās iepirkuma līguma vērtības, un katrai mūsu norādītajai personai, uz kuras iespējām mēs balstāmies, lai apliecinātu,* *ka kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, nav iestājies neviens no Publisko iepirkumu likuma 39.1 panta pirmās daļas 2., 3., 4., 5., vai 6.punktā minētajiem nosacījumiem minētajiem nosacījumiem, ņemot vērā likuma 39.1 panta ceturtajā daļā noteiktos termiņus.”*

1. Jautājumā par kalendārā mēnesī veikto darbu pieņemšanas termiņiem, precizēt Nolikuma 2.pielikuma *Tehniskā specifikācija* 6.2.punktu, un izteikt to šādā jaunā redakcijā:

*“6.2.Kalendārā mēnesī veikto darbu pieņemšana noformējama ar Izpildītāja un Pasūtītāja parakstītu darbu izpildes aktu – forma Nr.2 (Nolikuma pielikuma Nr.8 6.pielikums) - Būvdarbu līgumā noteiktā kārtībā.”*

1. Ņemot vērā to, ka būvniecības līguma izpilde sakrīt ar ziemas periodu, un ir ļoti liela iespējamība, ka būs nepieciešams uz kaut kādu laiku pārtraukt kādus darbus, un līdz ar to vairāk vai mazāk, iespējams, pagarināt būvdarbu izpildes termiņu, kā arī iespējams, ka būs nepieciešami kādi apjomu grozījumi, kurus šobrīd nav iespējams skaidri un viennozīmīgi identificēt. Lai tiktu nodrošināta vienlīdzīga un taisnīga attieksme pret visiem pretendentiem,
   1. papildināt Nolikuma 8.pielikuma Līguma projekts 4.sadaļu *BŪVDARBU IZPILDES TERMIŅŠ* ar jaunu 4.7.punktu šādā redakcijā:

*“4.7. Maksimālais iespējamais termiņš, par kādu varētu tikt pagarināta Līguma izpilde 4.6.punkta apakšpunktos norādītajos gadījumos nepārsniedz 4 kalendāros mēnešus.”*

* 1. papildināt Nolikuma 8.pielikuma Līguma projekts 5.sadaļu *BŪVDARBU IZMAIŅAS* ar jaunu 5.12.punktu šādā redakcijā:

*“5.12. Līguma grozījumi Līgumā paredzētajos gadījumos ir pieļaujami, ja Līguma grozījumu vērtība, ko noteic kā visu secīgi veikto grozījumu naudas vērtību summu (neņemot vērā to grozījumu vērtību, kuri veikti saskaņā ar Publisko iepirkumu likuma 67.1 panta otrās daļas 1. un 2.punktu), vienlaikus nepārsniedz 67.1panta ceturtās daļas 1. un 2.punktā noteiktos apmērus.”*

1. Precizēt tehniskā projekta dokumentācijā:
   1. prasību par piedāvājumā norādītajām iekārtām un materiāliem nepieciešamo sertifikāciju, izslēdzot vārdus “*Latvijas Republikā* sertificētiem”;
   2. izslēgt no visām *Darbu apjomu tāmēm* vārdu*s*: tāme ir sagatavota “*2014. gadā*,” “tāme ir sagatavota *2014. gada* tirgus cenās”.
   3. Precizēt Tehniskā projekta lokālajā tāmē „Vadības automatizācijas sistēma” pozīcijā Nr. 11 un *Darbu apjomu lokālajā tāmē Nr.10 “„Vadības automatizācijas sistēma VAS” pozīciju Nr.11* VAS centrālā datora specifikāciju, un izteikt to šādā redakcijā:

*“VAS centrālais dators atbilstoši nolikuma 12.pielikuma prasībām.”*

1. Nolikumam pievienots 12.pielikums - Lokālās tāmes Nr. 10 „Iekšējie vājstrāvas darbi. Automātiskā ugunsdzēsības signalizācija” pozīcijā Nr. 19-006 11 iekļautā VAS centrālā datora specifikācija
2. Labot Nolikuma 8.pielikuma Līguma projekts 11.10.punktu un izteikt to šādā redakcijā:

*“11.10. Ja valsts vai pašvaldības institūcija ir uzlikusi naudas sodu Pasūtītājam par to, ka nav izpildīts kāds no Līgumā noteiktajiem Uzņēmēja pienākumiem, tad Pasūtītājam ir tiesības prasīt no Uzņēmēja līgumsodu uzliktā naudas soda apmērā.”*

1. Papildināt Nolikuma 8.pielikuma Līguma projektu ar Publisko iepirkumu likuma 68. pantā noteikto kārtību, kādā veicama pretendenta piesaistītā personāla un apakšuzņēmēju nomaiņa, kā arī papildu personāla un apakšuzņēmēju iesaiste līguma izpildē:
   1. Precizēt Nolikuma 8.pielikuma Līguma projekts 14.punktu un izteikt to šādā redakcijā:

*“14.* ***APAKŠUZŅĒMĒJU UN SPECIĀLISTU MAIŅA UN PIESAISTĪŠANA***

*14.1. Uzņēmējs nodrošina, ka Būvdarbus izpilda Līguma 7.pielikumā norādītie speciālisti un Līguma 8.pielikumā nosauktie apakšuzņēmēji.*

*14.2.Nepieciešamības gadījumā Uzņēmējs ir tiesīgs Līguma 10.pielikumā noteiktajā kārtībā nomainīt Speciālistu sarakstā sākotnēji minētos speciālistus ar citiem, kuru kvalifikācija atbilst Konkursa nolikumā izvirzītajām prasībām, to rakstiski saskaņojot ar Pasūtītāju.*

*14.3.Līguma izpildei piesaistītos Apakšuzņēmēju sarakstā (8.pielikums) norādītos apakšuzņēmējus Uzņēmējs ir tiesīgs nomainīt vai piesaistīt jaunus apakšuzņēmējus Līguma 10.pielikumā noteiktajā kārtībā.*

*14.4.Līguma izpildē piesaistīto apakšuzņēmēju un/vai speciālistu nomaiņas gadījumā Uzņēmējam papildus Līguma 10.pielikuma prasībām jāievēro 2.09.2014. Ministru kabineta noteikumu Nr.529 Ēku būvnoteikumi 99.punkta prasības.”*

* 1. Papildināt Nolikuma 8.pielikuma Līguma projekts 18.10.punktu ar 18.10.10.apakšpunktu šādā redakcijā:

“*18.10.10. 10.pielikums – Līguma izpildē iesaistītā personāla*

*un apakšuzņēmēju nomaiņa”*

10.pielikums

***LĪGUMA IZPILDĒ IESAISTĪTĀ PERSONĀLA***

***UN APAKŠUZŅĒMĒJU NOMAIŅA***

*1. Uzņēmējs apņemas nodrošināt, ka Līguma izpildē piedalās Uzņēmēja piedāvājumā norādītais personāls, kura kvalifikācijas atbilstību izvirzītajām prasībām Pasūtītājs ir vērtējis, kā arī apakšuzņēmēji, uz kuru iespējām Uzņēmējs balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām.*

*2. Gadījumā, ja Līguma izpildē piesaistīto personālu vai apakšuzņēmēju personisku piedalīšanos nav iespējams nodrošināt, Uzņēmējs ir tiesīgs bez saskaņošanas ar Pasūtītāju veikt personāla un apakšuzņēmēju nomaiņu, kā arī papildu personāla un apakšuzņēmēju iesaistīšanu Līguma izpildē, izņemot Publisko iepirkumu likuma 68. panta otrajā un ceturtajā daļā minētos gadījumus.*

*3. Uzņēmēja personālu, kuru tas iesaistījis Līguma izpildē, par kuru sniedzis informāciju iepirkumā Pasūtītājam un kura kvalifikācijas atbilstību izvirzītajām prasībām Pasūtītājs ir vērtējis, kā arī apakšuzņēmējus, uz kuru iespējām iepirkuma procedūrā Uzņēmējs ir balstījies, lai apliecinātu savas kvalifikācijas atbilstību iepirkuma dokumentos noteiktajām prasībām, pēc Līguma noslēgšanas drīkst nomainīt tikai ar Pasūtītāja rakstveida piekrišanu, ievērojot Publisko iepirkumu likuma 68. panta trešajā daļā paredzētos nosacījumus. Pasūtītājs nepiekrīt iepriekš minētā personāla un apakšuzņēmēju nomaiņai, ja pastāv kāds no šādiem nosacījumiem:*

*1) Uzņēmēja piedāvātais personāls vai apakšuzņēmējs neatbilst tām iepirkuma procedūras dokumentos noteiktajām prasībām, kas attiecas uz piegādātāja personālu vai apakšuzņēmējiem;*

*2) tiek nomainīts apakšuzņēmējs, uz kura iespējām iepirkuma procedūrā Uzņēmējs bija balstījies, lai apliecinātu savas kvalifikācijas atbilstību iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu iepirkuma procedūrā Uzņēmējs atsaucies, apliecinot savu atbilstību iepirkuma procedūrā noteiktajām prasībām;*

*3) piedāvātais apakšuzņēmējs atbilst Publisko iepirkumu likuma 39.1 panta pirmajā daļā minētajiem kandidātu un pretendentu izslēgšanas nosacījumiem. Pārbaudot apakšuzņēmēja atbilstību, Pasūtītājs piemēro Publisko iepirkumu likuma 39.1 panta noteikumus. Publisko iepirkumu likuma 39.1 panta ceturtajā daļā minētos termiņus skaita no dienas, kad lūgums par personāla vai apakšuzņēmēja nomaiņu iesniegts Pasūtītājam.*

*4. Uzņēmējs drīkst veikt Publisko iepirkumu likuma 20. panta otrajā daļā minēto apakšuzņēmēju nomaiņu, uz ko neattiecas Publisko iepirkumu likuma 68. panta otrās daļas noteikumi, kā arī minētajiem kritērijiem atbilstošu apakšuzņēmēju vēlāku iesaistīšanu Līguma izpildē, ja Izpildītājs par to paziņojis Pasūtītājam un saņēmis Pasūtītāja rakstveida piekrišanu apakšuzņēmēja nomaiņai vai jauna apakšuzņēmēja iesaistīšanai līguma izpildē. Pasūtītājs piekrīt apakšuzņēmēja nomaiņai vai jauna apakšuzņēmēja iesaistīšanai līguma izpildē, ja uz piedāvāto apakšuzņēmēju neattiecas Publisko iepirkumu likuma 39.1 panta pirmajā daļā minētie izslēgšanas nosacījumi, ko Pasūtītājs pārbauda, ievērojot Publisko iepirkumu likuma 68. panta trešās daļas 3.punkta noteikumus.*

*5. Pasūtītājs pieņem lēmumu atļaut vai atteikt Uzņēmēja ierosināto personāla vai apakšuzņēmēju nomaiņu vai jaunu apakšuzņēmēju iesaistīšanu līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 68. panta noteikumiem.*

Iepirkumu komisijas priekšsēdētājs Māris Možvillo